
BUREAU VERITAS




ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО 

ОБЩИНСКИ СЪВЕТ 

ГР.БУРГАС

ДОКЛАДНА ЗАПИСКА

     ОТ ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Даване съгласие за разпореждане с имоти, внесени от общината като непарична вноска в капитала на „Индустриален и логистичен парк – Бургас“ АД, определяне представител на Община Бургас в общото събрание на акционерите на „Индустриален и логистичен парк – Бургас” АД и определяне начина на гласуване на проекто-решенията

УВАЖАЕМИ ОБЩИНСКИ СЪВЕТНИЦИ,

Моля, на основание чл.31, ал.5 от Правилника за включване неотложни въпроси в дневния ред на предстоящото заседание на Общински съвет Бургас да включите настоящата докладна записка, по следните съображения:


В Община Бургас постъпи покана с вх. № 70-00-425/19.01.2015г. от изпълнителния директор на „Индустриален и логистичен парк – Бургас” АД за свикване на общо събрание на акционерите на  дружеството, в която е посочено, че същото ще се проведе на 26.02.2015г. от 11:00 часа, а при липса на кворум, ще се проведе по реда на чл.227 от Търговския закон на 19.03.2015г. от 11:00 часа. В поканата се съдържа определения дневен ред и проекто-решения, свързани с даване съгласие за разпореждане с имоти, внесени от общината като непарична вноска в капитала на „Индустриален и логистичен парк- Бургас“ АД.


Предвид обстоятелството, че за свикване на общото събрание е необходим месечен срок от датата на публикуване на поканата в Търговския регистър, с оглед съкращаване на сроковете за вземане на решение, се предлага разглеждането на настоящата докладна като спешна.


Приложено е заявление за инвестиционно намерение с вх.№ 067/15.12.2014г. от страна на „ХИДРОБЕТОН“ ООД, с ЕИК 130221614 за изграждане на производствено-логистична база за производство на готови бетонови смеси, за нуждите на инвестиционния проект „ХИДРОБЕТОН“ ООД, с което е проявен интерес за закупуване на имоти с обща площ около 7 000 кв.м., като се предвижда да бъдат разкрити около 27 /двадесет и седем/ работни места и размерът на инвестицията да е около 2 860 000 /два милиона осемстотин и шестдесет хиляди/ лева.


За нуждите на инвестиционния проект, „Индустриален и логистичен парк – Бургас“ АД разполага с два съседни имота, отговарящи на изискванията на инвеститора, съответно: 


1. УПИ IV-428, намиращ се в кв. 46 по плана на ПЗ “Север“ – гр. Бургас, целият с площ 3021 кв.м., с идентификатор № 07079.605.499, с граници: 07079.605.225, 07079.605.503, 07079.605.500, 07079.605.498, 07079.605.504 по К.К. на гр. Бургас, отреден за производствен, складов обект. Във връзка с постъпилото заявление е извършена оценка на пазарната стойност на имота към настоящия момент, която възлиза на 87 750 /осемдесет и седем хиляди  седемстотин и петдесет/ лева без ДДС.  Данъчната оценка на имота е в размер на 71 575 лв. /седемдесет и една хиляди петстотин седемдесет и пет лева/.


2.УПИ V- 428, намиращ се в кв. 46 по плана на ПЗ “Север“ – гр. Бургас, целият с площ 4338 кв.м., с идентификатор № 07079.605.500, с граници: 07079.605.503, 07079.605.501, 07079.605.498, 07079.605.499 по К.К. на гр. Бургас, отреден за  производствен, складов обект.  Във връзка с постъпилото заявление е извършена оценка на пазарната стойност на имота към настоящия момент, която възлиза на 125 650 лв. /сто двадесет и пет хиляди шестстотин и петдесет лева/ без ДДС. Данъчната оценка на имота е в размер на 102 778,10 лв. /сто и две хиляди седемстотин седемдесет и осем лева и десет стотинки/. Същевременно, дружеството-инвеститор „ХИДРОБЕТОН“ ООД е заявило готовност да изгради, изцяло за своя сметка, отвеждащата до имотите инфраструктура, включваща улично платно и подземни комуникации.

Разпоредбите на Глава шеста от Закона за общинската собственост изискват разпореждането с дълготрайни активи, които са внесени от общината като непарична вноска, да се извършва чрез публичен търг или публично оповестен конкурс по реда, определен в наредбата за реда, по който Община Бургас участва в учредяването и упражнява правото си на собственост в търговските дружества.

Предвид изложеното Съветът на директорите на „Индустриален и логистичен парк-Бургас“ АД предлага продажбата да бъде извършена след провеждане на публично-оповестен конкурс, при следните конкурсни условия: минимална конкурсна цена, срок за реализация и въвеждане в експлоатация на инвестицията, брой разкрити работни места след изграждане на обекта в имотите, предмет на продажба, размер на инвестицията и минимална плътност на застрояване.

В съответствие с изискванията на чл.51а, ал.4, чл.51б, ал.2 от Закона за общинската собственост и на основание чл.20, ал.4 от Устава на „Индустриален и логистичен парк – Бургас“ АД, предлагам, Общински съвет – Бургас да вземе следните

РЕШЕНИЯ:

І.  Определя …………………………………………… за представител на Община Бургас в общото събрание на акционерите на „Индустриален и логистичен парк – Бургас” АД, насрочено на 26.02.2015 г. от 11:00 часа, а при липса на кворум, на 19.03.2015 г. от 11:00 часа, което да се счита за упълномощаване по смисъла на чл.226 от Търговския закон.

 
ІІ. Оправомощава представителя в общото събрание да гласува по предложенията от дневния ред, както следва: 


По т.1 от дневния ред: „Дава съгласие „Индустриален и логистичен парк – Бургас“ АД да извърши продажба на апортираните от Община Бургас в капитала на акционерното дружество имоти, а именно: УПИ IV-428, намиращ се в кв. 46 по плана на ПЗ “Север“ – гр. Бургас, целият с площ 3021 кв.м., с идентификатор № 07079.605.499, с граници: 07079.605.225, 07079.605.503, 07079.605.500, 07079.605.498, 07079.605.504 по К.К. на гр. Бургас, отреден за производствен, складов обект и УПИ V- 428, намиращ се в кв. 46 по плана на ПЗ “Север“ – гр. Бургас, целият с площ 4338 кв.м., с идентификатор № 07079.605.500, с граници: 07079.605.503, 07079.605.501, 07079.605.498, 07079.605.499 по К.К. на гр. Бургас, отреден за  производствен, складов обект чрез публично оповестен конкурс, по реда, посочен в Наредбата за реда, по който Община Бургас участва в учредяването и упражнява правото си на собственост в търговските дружества при следните минимални условия:

1. Минимална конкурсна цена общо в размер на 213 400 лв. /двеста и тринадесет хиляди и четиристотин лева/ без ДДС или както следва: 87 750 лв. /осемдесет и седем хиляди седемстотин и петдесет лева/ без ДДС за  УПИ IV- 428, намиращ се в кв. 46 по плана на ПЗ “Север“ – гр. Бургас, целият с площ 3021 кв.м., с идентификатор № 07079.605.499 и 125 650 лв. /сто двадесет и пет хиляди шестстотин и петдесет лева / без ДДС за  УПИ V- 428, намиращ се в кв. 46 по плана на ПЗ “Север“ – гр. Бургас, целият с площ 4338 кв.м., с идентификатор № 07079.605.500.

2. Срок за реализация и въвеждане в експлоатация на инвестицията – не по-дълъг от  12 /дванадесет/ месеца от датата на сключване на договора.

3. Брой осигурени работни места след изграждане на обекта в имотите, предмет на продажба – не по- малко от 27 /двадесет и седем/, които да бъдат поддържани за срок не по-кратък от 5 години.

4. Размер на инвестицията - не по-малко от 2 860 000 лв. /два милиона осемстотин и шестдесет хиляди лева/.

5. Минимална плътност на застрояване - 20 % /двадесет процента/.

6. В договора за продажба да бъдат включени минимум и следните условия към купувача: 


- да не извършва промяна в предназначението за ползване на имотите за срок от 10 години; 

- да използва изградения обект на 100% за дейността, съгласно предназначението на имотите, съгласно ПУП;

- да започне строителството в имотите, предмет на продажба не по-късно от 8 месеца от датата на сключване на договора;

- да извърши строителството на имотите и да го въведе в експлоатация за предложения срок;

- да осигури предложения брой работни места по трудов договор в изградения обект и да ги поддържа за срок не по- кратък от 5 години;

- да реализира заявения размер на инвестицията в предвидените срокове;

- прехвърлянето на правата и задълженията произтичащи от договора за продажба на трето лице да става само след изрично съгласие на общото събрание и на Общински съвет – Бургас; 

- да се предвидят клаузи за разваляне на договора за продажба при неизпълнение на посочените условия;

- да се предвидят неустойки в размер минимум от 30% от продажната цена за всички форми на неизпълнение задълженията по договора /за извършване промяна в предназначението и ползването на имотите и изградения в тях обект, за прехвърляне правата по договора на трето лице, без съгласие на общото събрание и общинския съвет, за въвеждане в експлоатация на обекта в имотите след предложения срок/;

- да се предвиди неустойка за неосигуряване на предложените работни места – за всяко работно място до 30% от установената средна годишна работна заплата за страната за съответната година, за всеки месец от неизпълнението;


- да се предвиди неустойка от минимум 30% от продажната цена за неизпълнение размера на инвестицията.“ - ЗА


По т.2 от дневния ред: Разни. – съобразно интересите на Община Бургас.

Приложения:

1. Заявление за инвестиционно намерение с вх.№  067/15.12.2014г. oт „ХИДРОБЕТОН“ ООД;


2. Скици от КК за имот с идентификатор 07079.605.499 и имот с идентификатор 07079.605.500;

3. Данъчни оценки на имот с идентификатор 07079.605.499 и имот с идентификатор 07079.605.500;

4.Оценки на пазарната стойност на имот с идентификатор 07079.605.499 и имот с идентификатор 07079.605.500 от лицензиран оценител;

5. Годишен финансов отчет за 2013г. на „ХИДРОБЕТОН“ ООД;

6. Бизнес план на търговско дружеството „ХИДРОБЕТОН“ ООД;

     
7. Протокол № 57/19.01.2015г. от извънредно заседание на Съвета на директорите на „Индустриален и логистичен парк - Бургас“ АД

ДИМИТЪР НИКОЛОВ

Кмет на Община Бургас



